ويليام هانا

ويليام هانا () كان رسّام رسوم متحركة، ممثل صوتي وموسيقي ميريكاني. معروف عالمياً بكونو واحد من خالقي توم و جيري ومؤسس استوديو الرسوم المتحركة هانا-باربيرا. تزاد نهار 14 يوليوز 1910 فـ ميلروز، نيومكسيكو، وتوفّى نهار 22 مارس 2001 فـ لوس أنجلوس، كاليفورنيا.

 الحياة المبكرة والشخصية 
ويليام هانا تزاد فـ عائلة ميريكانية أيرلندية، وكان ثالث ولد من سبعة. بسبب خدمة باه فالبناء والسكك الحديدية، العائلة ديالو كانت كتنتاقل بزاف بين الولايات. من صغرو حب الطبيعة والكشافة، وكان عضو نشيط فـ Boy Scouts of America وربح جائزة Eagle Scout المميزة.
قرا الصحافة والهندسة فـ Compton City College، ولكن اضطر يوقف القراية بسبب الأزمة الاقتصادية الكبيرة (Great Depression).
تزوج فـ 1936 بـ فيوليت ووغاتزكي وخلف جوج ولاد، وكتب السيرة الذاتية ديالو فـ 1996.

 المسيرة المهنية المبكرة 
من بعد ما خرج من القراية، خدم كمهندس بناء ومن بعد فمغسلة سيارات، حتى بدا يخدم فشركة ديال تصميم العناوين السينمائية، فين بان الموهبة ديالو فالرسم. فـ 1930، دخل لاستوديو Harman and Ising، ومن بعد مشى لـ مترو-گولدوين-ماير (MGM) فين تعرّف على جوزيف باربيرا وبدا التعاون اللي غادي يدوم أكثر من 60 عام.

 توم و جيري 
فـ 1940، هانا وباربيرا خرجو أول فيلم ديال القط والفار بعنوان Puss Gets the Boot، ومن بعد خلقو سلسلة توم و جيري. السلسلة ربحات 7 جوائز جايزة د لؤسكار من أصل 13 ترشيح، وولات من أشهر الرسوم المتحركة فالتاريخ. هانا كان حتى كيدير الأصوات والصراخ ديال الشخصيات الرئيسية.
توم و جيري كان معروف بالحركة والكوميديا بلا كلام بزاف، ولكن حتى تْنتاقَد بزاف بسبب العنف الكرتوني.

 هانا-باربيرا والتلفزة 
فـ 1957، هانا وباربيرا أسّسو استوديو هانا-باربيرا برودكشنز. الشركة ولات من أنجح شركات الرسوم المتحركة فالتلفزة، وخرجت مسلسلات مشهورة بحال:

 ذا فلينستونز
 ذا جيتسونز
 سكوبي دو
 يوگي بير
 ذا هاكلبيري هاوند شو
 ذا سمورفس

الاستوديو استعمل تقنية الرسوم المتحركة المحدودة باش ينقص المصاريف ويقدر يدير بزاف ديال الحلقات للتلفزة، وهاد التقنية ولات معيار فالصناعة حتى دابا.

 الأسلوب والتأثير 
أعمال هانا وباربيرا كان عندها تأثير كبير على ثقافة البوب العالمية، وشخصياتهم ولات أيقونات فالأفلام، الكتب، الألعاب، والتلفزة. فستينات القرن 20، البرامج ديالهم كان كيتفرج فيها أكثر من 300 مليون مشاهد حول العالم.
هانا معروف حتى بحب الموسيقى، وعاون فكتابة أغاني لمسلسلات بحال أغنية ذا فلينستونز.

 الوفاة والإرث 
ويليام هانا مات فـ 22 مارس 2001 بسبب سرطان المريء. اليوم كيتعتبر واحد من أعظم مبدعي الرسوم المتحركة فالتاريخ، وكيتقارن بزاف بـ والت ديزني و تيكس أفيري.
الإرث ديالو باقي حي، حيث بزاف ديال الأعمال الحديثة بحال The Simpsons و South Park ما زالين كيتأثرو بأسلوب الرسوم المتحركة التلفزية اللي طوّرها هانا-باربيرا.

 الجوائز 

 7 جوائز أوسكار
 8 جوائز إيمي
 نجمة فـ Hollywood Walk of Fame
 بزاف ديال الجوائز الشرفية على مسار الحياة

 أعمال مختارة 

 توم و جيري
 ذا فلينستونز
 ذا جيتسونز
 سكوبي دو
 يوگي بير
 ذا سمورفس

 مصادر 

تصنيف:زيادة 1910
تصنيف:وفيات 2001
تصنيف:رسامي رسوم متحركة ميريكان
تصنيف:ممثلين صوتيين ميريكان
تصنيف:منتجين تلفزيونيين